**Ministru kabineta noteikumu projekta “****Grozījumi Ministru kabineta 2016. gada 20. decembra noteikumos Nr. 848** **“Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta mērķis ir nodrošināt Kohēzijas fonda (turpmāk – KF) finansējuma pārdali no 6.2.1.1.pasākuma “Latvijas dzelzceļa tīkla elektrifikācija” (turpmāk – 6.2.1.1.pasākums), lai īstenotu papildu projektus videi draudzīgas sabiedriskā transporta infrastruktūras attīstībai 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” (turpmāk – 4.5.1.2.pasākums) ietvaros.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.—2020.gada plānošanas perioda vadības likuma 20.panta 13.punkts.  Ministru kabineta (turpmāk – MK) 2020.gada 19.maija informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (prot. Nr. 34 33.§) (turpmāk – MK 2020. gada 19. maija informatīvais ziņojums).  MK 2021.gada 8.jūnija sēdes protokollēmuma (prot. Nr.46, 32.§) 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz KF finansējuma 21 746 403 *euro* apmērā pārdali no 6.2.1.1. pasākuma, lai 4.5.1.2. pasākuma ietvaros īstenotu papildu projektus.  Grozījumi ir ierosināti atbilstoši MK 2020. gada 19. maija informatīvajam ziņojumam un Eiropas Savienības struktūrfondu un Kohēzijas fonda (turpmāk kopā saukti – ES fondi) finansējuma pārdalēm, kas saskaņotas ar Eiropas Komisiju un ievērojot transporta jomā alternatīvajiem projektiem vēl pieejamo ES fondu finansējumu 108,954 milj. *euro* apmērā, attiecīgi paredzot finansējuma pārdalino 6.2.1.1. pasākuma ietvaros pārtrauktā lielā projekta “Latvijas dzelzceļa tīkla elektrifikācija” finansējuma, lai 4.5.1.2.pasākumā īstenotu papildu projektus.  Lai mazinātu siltumnīcefekta gāzu emisiju līmenī pilsētās, kas rodas no privātā transporta izplūdes gāzēm, būtiski ir samazināt privāto transportlīdzekļu lietojumu, pilnveidojot pilsētu sabiedriskā transporta izmantošanas iespējas. Līdz ar to, veicinot videi draudzīga sabiedriskā transporta izmantošanu un attīstot sabiedriskā transporta maršruta tīklu, tiks palielinātas pārvietošanās izvēles iespējas pilsētās. Tas ļaus novirzīt pasažieru plūsmu no privātā uz sabiedrisko transportu, mazinot autotransporta plūsmu pilsētās, tādējādi uzlabojot gaisa kvalitāti pilsētvidē un nodrošinot ilgtspējīgu un efektīvu mobilitāti, samazinot pārvietošanās laiku.  Lai nodrošinātu efektīvu, kvalitatīvu, videi draudzīgu sabiedriskā transporta maršrutu attīstību un pakalpojuma pieejamību, teritorijās, kur nav pieejams tramvaju transports, jānodrošina sabiedriskā transporta pārvadājumi, izmantojot jaunus, videi draudzīgus autobusus, tādējādi palielinot atjaunojamo energoresursu izmantošanas īpatsvaru sabiedriskajā transportā.  Šobrīd 4.5.1.2.pasākuma ietvaros ar ES fondu atbalstu jau tiek iegādāts videi draudzīgais sabiedriskais transports. Līdz šim ar ES fondu atbalstu 4.5.1.2. pasākuma pirmās projektu iesniegumu atlases kārtā (turpmāk – pirmā atlases kārta) ir pabeigti trīs projekti un turpinās piecu projektu īstenošana. Savukārt 4.5.1.2. pasākuma otrās projektu iesniegumu atlases kārtā (turpmāk – otrā atlases kārta) paredzēts īstenot trīs projektus. Vienlaikus jāatzīmē, ka atsevišķās pilsētās pārvadājumos izmantotie autobusi ir joprojām ar zemu transportlīdzekļu ekoloģisko standartu attiecībā uz toksisko vielu koncentrāciju izplūdes gāzēs.  Izstrādājot MK 2021.gada 7.janvāra noteikumus Nr.16, kas paredz grozījumus MK 2016.gada 20.decembra noteikumos Nr. 848 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi” (turpmāk – MK noteikumi Nr. 848), SM veica potenciālo finansējuma saņēmēju aptauju par nepieciešamajām ES fondu investīcijām autobusu parka atjaunošanai/nomaiņai uz videi draudzīgiem transportlīdzekļiem. Gatavojot šo noteikumu projektu, kas paredz grozījumus MK noteikumos Nr. 848, SM ir apzinājusi investīciju vajadzības arī Rīgā, kur līdz šim 4.5.1.2.pasākuma ietvaros nav sniegts ES fondu finansējuma atbalsts videi draudzīgu transportlīdzekļu iegādei.  Balstoties uz potenciālo finansējuma saņēmēju sniegto informāciju par līdz šim veiktajiem ieguldījumiem autobusu parka atjaunošanā/nomaiņā un nepieciešamo ES fondu finansējumu transportlīdzekļu iegādei, SM ir izvērtējusi turpmāko nepieciešamo rīcību attiecībā uz ES fondu finansējuma pārdali potenciālajiem finansējuma saņēmējiem videi draudzīgā sabiedriskā transporta attīstībai 4.5.1.2.pasākuma ietvaros. Lai nodrošinātu pēc iespējas lielāku pozitīvu pienesumu vides uzlabojumu nodrošināšanā, SM primāri vērtēja autobusu parka atjaunošanu/nomaiņu ar zemāku transportlīdzekļu ekoloģisko standartu attiecībā uz toksisko vielu koncentrāciju izplūdes gāzēs.  Rīgas autobusu parkā vairāk nekā 65% transportlīdzekļu atbilst EURO 3 vai zemākam ekoloģiskajam standartam, tostarp 60 autobusiem ir EURO 2 dīzeļdzinēji, un šo autobusu vidējais vecums ir 18 gadi, savukārt 205 autobusiem ir EURO 3 dīzeļdzinēji, un šo autobusu vidējais vecums ir 16 gadi. Autobusu nomaiņa pret jauniem, videi draudzīgiem transportlīdzekļiem ļaus Rīgā sasniegt siltumnīcefekta gāzu emisiju samazinājumu un tādējādi radīs pozitīvu pienesumu vides uzlabojumu nodrošināšanā, veicinot videi draudzīga sabiedriskā transporta izmantošanu ikdienas sabiedriskā transporta pakalpojumu sniegšanā.  Neskatoties uz jau piešķirto ES fondu finansējumu autobusu parka atjaunošanai/nomaiņai Daugavpilī un Jēkabpilī, šo pilsētu autobusu parkos joprojām ir transportlīdzekļi, kuru ekoloģiskais standarts ir zemāks par EURO 5.  Daugavpilī līdz šim ir paredzēts ES fondu finansējums 35 jaunu videi draudzīgu autobusu iegādei, tādējādi nodrošinot, ka autobusu parkā tiek nomainīti 63% no kopējā transportlīdzekļu skaita. Vienlaikus, jāatzīmē, ka pēc 35 autobusu nomaiņas autobusu parkā vēl autobusi, kuru ekoloģiskais standarts ir zemāks par EURO 5. Veicot papildu ieguldījumus autobusu parka atjaunošanā ar ES fondu finansējumu autobusu parkā paredzēts nomainīt kopumā 85% no kopējā transportlīdzekļu skaita, tādejādi Daugavpils pilsētā būtiski veicinot pasažieru pārvadājumus ar videi draudzīgu sabiedrisko transportu.  Savukārt, Jēkabpilī un Valmierā, veicot papildu ieguldījumus autobusu parka atjaunošanā un iegādājoties papildu videi draudzīgus autobusus, 100% pasažieru pārvadājumu Jēkabpils un Valmieras pilsētā tiks nodrošināti ar videi draudzīgāku sabiedrisko transportu.  Ievērojot minēto, papildu KF finansējumu 4.5.1.2. pasākumā paredzēts novirzīt papildu darbību īstenošanai Daugavpilī, Jēkabpilī, Rīgā un Valmierā.  Ņemot vērā 4.5.1.2. pasākumā pieejamo papildu finansējumu un lai nodalītu pabeigtos, īstenošanā esošos un 4.5.1.2. pasākumā izsludinātajā otrajā atlases kārtā ietvertos projektus no turpmāk plānotajiem projektiem, noteikumu projekts noteic, ka plānotie projekti tiks īstenoti 4.5.1.2. pasākuma trešajā projektu iesniegumu atlases kārtā (turpmāk – trešā atlases kārta).  Ievērojot 4.5.1.2. pasākuma trešajā atlases kārtā plānoto projektu izmaksas, noteikumu projekts noteic, ka 4.5.1.2. pasākumam plānotais kopējais attiecināmais finansējums tiek palielināts par 25 584 004 *euro*, tai skaitā KF finansējums – par 21 746 403 *euro* un nacionālais finansējums – par 3 837 601 *euro*. Attiecīgi noteikumu projekts noteic, ka 4.5.1.2. pasākumam pieejamais kopējais attiecināmais finansējums nav mazāks kā 52 827 082 *euro*, tai skaitā KF finansējums nepārsniedz 44 903 019 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 7 924 063 *euro*.  4.5.1.2. pasākuma trešās atlases kārtas ietvaros paredzēts īstenot videi draudzīgas sabiedriskā transporta infrastruktūras attīstības projektus Daugavpilī, Jēkabpilī, Rīgā un Valmierā.  4.5.1.2. pasākuma trešās atlases kārtas ietvaros AS „Daugavpils satiksme” plāno īstenot projektu videi draudzīgu autobusu iegādei Daugavpils pilsētā.  Lai nodrošinātu efektīvu, kvalitatīvu, videi draudzīgu sabiedriskā transporta maršrutu attīstību un pakalpojuma pieejamību, AS „Daugavpils satiksme” plāno ar saspiesto dabasgāzi (turpmāk – CNG) aprīkotu autobusu iegādi. Projekta īstenošanas rezultātā plānotā ietekme uz iznākuma rādītāju – indikatīvi 12 ar CNG aprīkoti videi draudzīgi autobusi.  Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 480 oglekļa dioksīda ekvivalenta tonnām gadā).  Projekta plānoto attiecināmo izmaksu kopsumma ir 3 240 000 *euro* (2022.gadā – 324 000 *euro* un 2023.gadā – 2 916 000 *euro*), t.sk. KF finansējums ir 2 754 000 *euro* (2022.gadā – 275 400 *euro* un 2023.gadā – 2 478 600 *euro*), pašvaldības finansējums 145 800 *euro* (2022.gadā – 14 580 *euro* un 2023.gadā – 131 220 *euro*) un valsts budžeta dotācija pašvaldībām (2022.gadā – 34 020 *euro* un 2023.gadā – 306 180 *euro*).  Lai veicinātu videi draudzīga sabiedriskā transporta izmantošanu un siltumnīcefekta gāzu emisiju samazinājumu Jēkabpils pilsētā, SIA “Jēkabpils autobusu parks” plāno divu jaunu ar CNG aprīkotu videi draudzīgu autobusu iegādi.  Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 58 oglekļa dioksīda ekvivalenta tonnām gadā).  Projekta plānoto attiecināmo izmaksu kopsumma ir 439 600 *euro* (2023.gadā – 439 600 *euro*), t.sk. KF finansējums ir 353 218 *euro* (2023.gadā – 353 218 *euro*) un privātais attiecināmais finansējums ir 86 382 *euro* (2023.gadā – 86 382 *euro*).  4.5.1.2. pasākuma trešās atlases kārtas ietvaros Rīgas pašvaldības SIA “Rīgas satiksme” plāno īstenot projektu videi draudzīga sabiedriskā transporta attīstībai Rīgas pilsētā.  Lai veicinātu videi draudzīgu autobusu izmantošanas iespējas sabiedriskā transporta pakalpojumu nodrošināšanai Rīgas pilsētas maršrutu tīklā, Rīgas pašvaldības SIA “Rīgas satiksme” plāno indikatīvi 35 autobusu iegādi, t.sk. indikatīvi 12 ūdeņraža autobusi un 23 bateriju elektroautobusi.  Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 2217 oglekļa dioksīda ekvivalenta tonnām gadā).  Projekta plānoto attiecināmo izmaksu kopsumma ir 21 377 958 *euro* (2022.gadā – 4 275 592 *euro* un 2023.gadā – 17 102 366 *euro*), t.sk. KF finansējums ir 18 171 264 *euro* (2022.gadā – 3 634 253 *euro* un 2023.gadā – 14 537 011 *euro*) un privātais attiecināmais finansējums ir 3 206 694 *euro* (2022.gadā – 641 399 *euro* un 2023.gadā – 2 565 355 *euro*).  Lai nodrošinātu, ka visi Valmieras pilsētas maršrutos pasažieru pārvadājumos izmantojamie autobusi ir videi draudzīgi transportlīdzekļi, Valmierā ir plānota viena jauna elektroautobusa iegāde.  Projekta īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 46 oglekļa dioksīda ekvivalenta tonnām gadā).  Projekta plānoto attiecināmo izmaksu kopsumma ir 550 500 *euro* (2022.gadā – 55 050 *euro* un 2023.gadā – 495 450 *euro*), t.sk. KF finansējums ir 467 921 *euro* (2022.gadā – 46 792 *euro* un 2023.gadā – 421 129 *euro*) un privātais attiecināmais finansējums ir 82 579 *euro* (2022.gadā – 8 258 *euro* un 2023.gadā – 74 321 *euro*).  Ņemot vērā 4.5.1.2. pasākuma trešās atlases kārtas ietvaros plānoto projektu Rīgā, noteikumu projekts paredz jaunu 4.5.1.2. pasākuma īstenošanas vietu – Rīgu.  4.5.1.2.pasākuma trešās atlases kārtas projektu īstenošana Daugavpilī, Jēkabpilī, Rīgā un Valmierā radīs papildu intervenci uz darbības programmā “Izaugsme un nodarbinātība” (turpmāk – DP) un MK noteikumu Nr.848 5.punktā noteikto 4.5.1. SAM iznākuma rādītāju - videi draudzīgu sabiedriskā transporta transportlīdzekļu skaitu.  4.5.1.2.pasākuma ietvaros sasniedzamais iznākuma rādītājs tiek palielināts līdz 123 jauniem videi draudzīgiem sabiedriskā transporta transportlīdzekļiem. 4.5.1.2.pasākuma trešās atlases kārtas projektu īstenošanai paredzētais KF finansējums (21 746 403 *euro*) ir noteikts atbilstoši grozījumiem Nr.7 darbības programmā “Izaugsme un nodarbinātība” “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi)*.*  Ņemot vērā, ka 4.5.1.2.pasākuma trešās atlases kārtas potenciālie finansējuma saņēmēji turpina tirgus izpētes aktivitātes, uz projekta iesniegumu sagatavošanas laiku indikatīvās videi draudzīgo sabiedriskā transportlīdzekļu (autobusu) izmaksas varētu tikt precizētas, kas iespējams varētu atstāt ietekmi uz projektu īstenošanas rezultātā sasniedzamo uzraudzības rādītāju. Līdz ar to noteikumu projekts paredz kopējo 4.5.1.2.pasākuma trešās atlases kārtā sasniedzamo iznākuma rādītāju 38 videi draudzīgu sabiedrisko transportlīdzekļu skaitu, nenosakot katrai valstspilsētai projekta īstenošanas rezultātā sasniedzamo iznākuma rādītāju (autobusu skaitu). Šāda pieeja ļauj potenciālajiem finansējuma saņēmējiem līdz projekta iesniegšanas dienai precizēt projektā sasniedzamo iznākuma rādītāju, un nodrošinot, ka projektā plānotās izmaksas ir pamatotas aktuālā tirgus izpētē.  Atbilstoši DP noteiktajam 4.5.1. SAM īstenošanas rezultātā tiks veicināta sabiedriskā transporta izmantošana, t.sk. palielināsies videi draudzīgu sabiedrisko transportlīdzekļu skaits. Lai 4.5.1.2. pasākuma trešās atlases kārtas ietvaros pieejamo KF finansējumu maksimāli izmantotu esošā autobusu parka atjaunošanai/nomaiņai un līdz 2023.gada 31.decembrim sasniegtu pēc iespējas lielāku iznākuma rādītāju – *jaunu videi draudzīgu sabiedriskā transporta transportlīdzekļu skaits* (I.4.5.1.b), 4.5.1.2. pasākuma trešās atlases kārtas tiešajās attiecināmajās izmaksās netiek iekļautas jaunu stacionāru uzlādes vai uzpildes staciju izveidošanas izmaksas.  Noteikumu projekts noteic, ka 4.5.1.2. pasākuma trešās atlases kārtas projektu izmaksas ir attiecināmas no 2021.gada 8.jūnija, kad MK sēdē (prot. Nr. 42, 32.§) tika pieņemts MK rīkojums par DP grozījumiem, kas paredz finansējuma pārdali 4.5.1.2. pasākuma trešās atlases kārtas atbalstāmo darbību īstenošanai. 4.5.1.2.pasākuma trešās atlases kārtas ietvaros pirms līguma par projekta īstenošanu noslēgšanas ir attiecināmas izmaksas, kas nepieciešamas, lai līdz dienai, kad noslēgts līgums par projekta īstenošanu, nodrošinātu maksimāli augstu projekta uzsākšanas gatavības pakāpi. Savlaicīga sagatavošanās darbu veikšana, nepieciešamās dokumentācijas, t.sk. tehniski ekonomiskā pamatojuma sagatavošana un citas darbības līdz dienai, kad noslēgts līgums par projekta īstenošanu, veicina efektīvu un plānotajam projekta ieviešanas laika grafikam atbilstošu projekta īstenošanu, kā arī mazina risku, ka infrastruktūras projektu īstenošana pārsniegs ES fondu attiecināmības perioda beigas, tas ir, 2023.gada 31.decembri.  4.5.1.2.pasākuma trešās atlases kārtas ietvaros nav paredzēts virzīt jaunus vērtēšanas kritērijus apstiprināšanai 2014.–2020.gada plānošanas perioda ES struktūrfondu un Kohēzijas fonda uzraudzības komitejā.  Noteikumu projekts noteic, ka 4.5.1.2. pasākuma ietvaros projektus īsteno ne ilgāk kā līdz 2023.gada 31.decembrim. 4.5.1.2.pasākuma trešās atlases kārtas īstenošanas beigu termiņš ir noteikts, ievērojot Eiropas Parlamenta un Padomes Regulas Nr.1303/2013[[1]](#footnote-2) 65.panta 2.punktā noteikto izdevumu attiecināmības beigu termiņu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz pasākuma mērķa teritoriju iedzīvotājiem, ņemot vērā, ka 4.5.1.2.pasākuma trešās atlases kārtas ietvaros īstenoto projektu rezultātā iedzīvotājiem tiks uzlabotas iespējas izmantot videi draudzīgu sabiedrisko transportu.  Pēc noteikumu projekta stāšanās spēkā īstenošanā esošajos projektos 4.5.1.2. pasākuma pirmās atlases kārtas ietvaros un plānotajos 4.5.1.2. pasākuma otrās atlases kārtas projektos nebūs nepieciešams veikt izmaiņas attiecībā uz projektu finansējumu un projektos sasniedzamo rādītāju vērtībām. Noteikumu projektā ietvertie projektu īstenošanas nosacījumi nerada nepieciešamību veikt grozījumus 4.5.1.2.pasākuma pirmās atlases kārtas ietvaros noslēgtajos līgumos par projektu īstenošanu un neietekmē tiesības, ar kurām finansējuma saņēmēji varēja rēķināties, uzsākot īstenot projektus.  Tiesiskais regulējums ietekmē 4.5.1.2.pasākuma trešās atlases kārtas projektu iesniedzēju rīcību, jo noteikumu projektā noteiktais regulējums paredz nosacījumus, kas tiks vērtēti, veicot projektu iesniegumu atlasi un īstenojot projektus. Noteikumu projektā iekļautie nosacījumi attiecas uz nākotnē nodibināmām tiesiskām attiecībām.  Noteikumu projektā iekļautais regulējums neaizskar finansējuma saņēmēju un projektu iesniedzēju tiesisko paļāvību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 3 956 445 | 0 | 17 789 958 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 3 956 445 | 0 | 17 789 958 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 4 005 045 | 0 | 18 227 358 | 0 |
| 2.1. valsts pamatbudžets | 0 | 0 | 0 | 3 990 465 | 0 | 18 096 138 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 14 580 | 0 | 131 220 | 0 |
| 3. Finansiālā ietekme | 0 | 0 | 0 | -48 600 | 0 | -437 400 | 0 |
| 3.1. valsts pamatbudžets | 0 | 0 | 0 | -34 020 | 0 | -306 180 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -14 580 | 0 | -131 220 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -48 600 | X | -437 400 | 0 |
| 5.1. valsts pamatbudžets | 0 | -34 020 | -306 180 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -14 580 | -131 220 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais indikatīvais finansējuma sadalījums pa gadiem 4.5.1.2. pasākuma trešās atlases kārtas ietvaros ir šāds:  2022.gadā – 4 654 642 *euro*, t.sk. KF finansējums 3 956 445 *euro*, pašvaldību finansējums 14 580 *euro*, valsts budžeta dotācija pašvaldībām 34 020 *euro* un privātais attiecināmais finansējums 649 597 *euro*;  2023.gadā – 22 953 416 *euro*, t.sk. KF finansējums 17 789 958 *euro*, pašvaldību finansējums 131 220 *euro*, valsts budžeta dotācija pašvaldībām 306 180 *euro* un privātais attiecināmais finansējums 2 726 058 *euro*.  Finansējuma sadalījums pa gadiem norādīts indikatīvi un var tikt precizēts.  Budžeta ieņēmumi saskaņā ar vidēja termiņa budžeta ietvaru ir Daugavpils, Jēkabpils, Rīgas un Valmieras videi draudzīga sabiedriskā transporta infrastruktūras attīstības projektu īstenošanai nepieciešamais KF finansējums.  Budžeta izdevumi ir projektu ieviešanai nepieciešamie līdzekļi (KF finansējums, pašvaldību finansējums un valsts budžeta dotācija pašvaldībām).  Noteikumu projektam ir ietekme uz valsts pamatbudžetu un pašvaldību budžetu, un tā ir saistīta ar videi draudzīgas sabiedriskā transporta infrastruktūras projekta īstenošanai Daugavpilī nepieciešamā līdzfinansējuma nodrošināšanu 4.5.1.2. pasākuma trešās atlases kārtas ietvaros – projekta īstenošanas ietekme uz valsts pamatbudžetu 145 800 *euro* un pašvaldības budžetu 340 200 *euro*. Savukārt 4.5.1.2. pasākuma trešās atlases kārtas projektu īstenošanai Jēkabpilī, Rīgā un Valmierā nepieciešamo līdzfinansējumu paredzēts nodrošināt no privātā finansējuma, tādēļ plānots, ka šo projekta īstenošana nerada ietekmi uz valsts pamatbudžetu un pašvaldības budžetu.  4.5.1.2. pasākuma ietvaros plānotās darbības atbilst Komisijas īstenošanas regulā (ES) Nr. 215/2014 noteiktajai intervences kategorijai 043: Tīra pilsētas transporta infrastruktūra un veicināšana (tostarp aprīkojums un ritošais sastāvs) – 44 903 019 *euro*, t.sk. pirmajā atlases kārtā 12 516 768 *euro*, otrajā atlases kārtā 10 639 848 *euro* un trešajā atlases kārtā 21 746 403 *euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. | | | | | | |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā 2021. gada 9.jūnijā tika ievietots SM tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> un MK tīmekļa vietnē [www.mk.gov.lv](http://www.mk.gov.lv). |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institūciju funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova

Šlihta 67028395

kaspars.slihta@sam.gov.lv

1. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp). [↑](#footnote-ref-2)